HIP HIP GARDALAND

Sve započinje jednog jesenskog dana kad smo nas par došli kod učiteljice prijavit se za prvu pomoć. U tim trenutcima na mislima nam je bio samo Gardaland. Bili smo malo neozbiljni, ali sve se radom i trudom može popraviti. Humane vrednote, repetitorij i zbirka mogućih pitanja iz 2009. god. bili su nam jedna staza prema cilju. S radom smo krenuli krajem desetog mjeseca, početkom jedanaestog, nama se činilo kao cijela vječnost do trećeg mjeseca, ali to je zapravo jako brzo prošlo.

Iz dana u dan smo bili sve bolji i bolji, ali bilo je trenutaka kad dođe jedan mali pad, ali mi smo zapravo kao jedna mala obitelj i bodrimo jedni druge. Sve što smo bili bliže trećem mjesecu to smo bili sve uzbuđeniji i radoznaliji. Među zadnjima smo izlazili iz škole što je značilo da smo cijeli trud ulagali u takvo nešto što će spasiti mnoge živote. Zadnjih tjedan dana samo smo gledali vožnje u Gardalandu i naše tako zvane "Šalice". I ljudska krupica nam je išla super. Tu su bili i naši volonteri Tonka i Marijan, koji su nas s veseljem pripremali i svašta novo naučili (kao na primjer "Imobilizirali smo glavu!").

Došao je i petak kad nam je bio zadnji dan naših priprema i razgovoru o svemu što se događalo. Subota ujutro bila je stresna, molili smo krunicu i Boga kako bi nam jednu priliku u životu dao da otputujemo u Italiju, jer tko zna možda će ovo biti prvi i zadnji puta da idemo. Došlo je vrijeme za ispite i radilište, bilo je greščica za koje smo znali ali htjela sam da što manje pričamo o tome kako u nastavku dana ne bi bili obeshrabljeni. Dolazili su sa svih strana ispitivat nas kako je bilo i je li sve dobro prošlo, ali nažalost moj tim nije baš bio veseo za takva pitanja jer su mislili gotovo je, koliko god ja njih tješila oni nisu odustajali od svog pogrešnog mišljenja, nije mi bilo lako tako ih gledat zato sam ih pozvala na ples koji bi ih proveselio no nisu svi htjeli ići. Plesali smo i malo zaboravili na stresne situacije.

Trenutak je bio za proglašenje pobjednika, uhvatili smo se za ruke molili u sebi i san nam se ostvario, Hanryevi biseri su osvojili drugo mjesto. Suze radosnice i osmijesi bili su glavni na našim licima. Najteže je što nismo vjerovali da nam se želja ostvarila i da idemo u Gardalan. Želim zahvaliti svim manekenima koji su nam omogućili bolje učenje i dobru suradnju.

Najviše zahvaljujem učiteljici Miroslavi koja je uložila sav svoj trud kako bi osvojili neka od prva tri mjesta. 0,14 bodova dijelilo nas je od zlata, no nema veze jer mi znamo da smo zasluženo pobijedili. Nadam se da sam dobro vodila tim kao vođa i nadam se još jednoj suradnji i iduće godine.

Mia Lesandrić